Foto: AP NATO davlatlari yetakchilari sammit davomida alyansning IShID terrorchilik guruhiga qarshi kurash bo‘yicha koalitsiyaga qo‘shilishi haqida qaror qabul qiladi. Bu haqda AFP NATO bosh kotibi Yyens Stoltenbergga asosan xabar berdi. Avvalroq, ba’zi OAV Fransiya va Germaniya 25 may kuni NATOning IShIDga qarshi koalitsiyaga qo‘shilishi uchun rozilik berishi haqida xabar tarqatgandi. Eslatib o‘tamiz, 25 mayda NATOning Bryusseldagi yangi bosh qarorgohida alyansning qisqartirilgan dastur bo‘yicha sammiti bo‘lib o‘tadi. Yig‘ilishning asosiy mavzulari NATOning terrorchilikka qarshi kurashdagi roli va AQSh ittifoqdoshlarining mudofaa xarajatlarini oshirishi bo‘ladi.